
Az írott szó csendes birodalma 
Könyvkultúra és könyvtárak a középkori iszlámban 


A tananyagról... 


A kurzus a Nevelés- és művelődéstörténet, illetve a könyvtártörténet 
hazánkban kevéssé ismert területével, a középkori iszlám könyvtárai- 
val foglalkozik. Az iszlám kialakulásának rövid áttekintése után a Vi- 
lágvallás tudásról, olvasásról tartott nézeteit összegzi a tananyag, majd 
ezt követően az arab írás kialakulásának és használatának rövid törté- 
nete, az olvasás és a könyvkultúra középkori históriájának bemutatása 
következik. A tananyag-modul középpontjában a középkorban fontos 
művelődési-tanulási helyszínként szolgáló keleti és nyugati könyvtárak 
megszületésének, működésének és hanyatlásának összevető, forrás- 
részletekkel gazdagított, sok hiteles adattal alátámasztott leírása áll. Ez 
a tananyagrész szervesen kapcsolódik az osztatlan tanár szakos hallga- 
tók Nevelés- és művelődéstörténet című kurzusának diakrón és szink- 
rón szempontokat egyszerre érvényesítő, a nevelés múltját komplex 
módon, összehasonlító neveléstudományi keretek között áttekintő pé- 
csi tematikájához, az abban található 5. és 6. tematikus egységhez: 


5. A műveltségképek, nevelési eszmények átadásának színterei: 
az intézményen kívüli és az intézményesült nevelés. Az iskola 
szervezetének, funkcióinak változásai az egyes korszakokban 
és földrajzi helyszíneken. 

6. Az európai civilizáció: egység és elkülönülés. Egyes korok 
nevelési-oktatási gyakorlata; oktatási tartalmak, nevelési ter- 
vek változása térben és időben; a kultúraátadás, a tanulás tar- 
talmi változásai a történelemben. 


Bevezető gondolatok 


A nevelés- és művelődéstörténet csakúgy, mint a könyvtártörténet 
olyan tudomány- és tématerület, amely nem csupán a pedagóguskép- 
zésben és/vagy a könyvtár szakon, de tágabb értelemben a bölcsészeti 
tudományokhoz kapcsolódóan (különösen a történelem, az irodalom, 
a filozófia esetében) is fontos. Ennek egy igen szűk, hazánkban igen 

kevéssé kutatott és tanulmányozott területe a középkori iszlám köny- 
ves kultúrájának, tanulási és művelődési módszereinek, könyvtárai- 
nak históriája. A tananyag ehhez a témához ad művelődés-, nevelés-, 
vallás-, könyv- és írástörténeti keretek közé helyezett áttekintést. 


Célok, kompetenciák 


A kurzus tömör alfejezetekbe foglalva, képekkel, forrásrészletekkel 
és szakirodalmi utalásokkal kiegészítve mutatja be a középkori isz- 
lám könyv- és könyvtártörténetét. A tananyag az iszlám kialakulásá- 
val, történetével kapcsolatos alapozó ismeretek mellett a világvallás 
tudásról, tanulásról, olvasásról, könyvekről vallott nézeteinek áttekin- 
tését is adja. A kurzus fő része a keleti és nyugati muszlim területek 
könyvtárairól nyújt ismereteket, gazdag fogalmi háló köré építve a 
téma mondanivalóját. A kurzus fejleszti a diákok összehasonlító 
szemléletét, történelmi látásmódját, forrásfeldolgozási módszereit. A 
tananyag felépítésénél fogva alkalmas arra is, hogy egy-egy felmerü- 
lő kérdés esetén gyors választ kapjon a résztvevő, ezt a logikusan 
egymás után következő, egymásból kibomló alfejezetek segítik. 


Célközönség 


A kurzus szerves kiegészítése lehet mindannak, amit Nevelés- és mű- 
velődéstörténet, illetve könyvtártörténet című tárgyak keretében a 
pedagógusképzésben és az informatikus könyvtáros szakon ország- 
szerte tanulnak a hallgatók. Eredményesen használhatják továbbá a 
pályán lévő pedagógusok, könyvtárosok és más bölcsészeti területek 
művelői és közgyűjtemények dolgozói is. 


Feldolgozási idő 


Az ismeretek elsajátítása a tananyag fejezeteinek elolvasása után kb. 
1 órát vesz igénybe. 

1. Az iszlám kultúra születése 


kzt kó 


[dd ps 9 ; 


TES észek 
KEST: 


j 9 mm 


1. kép — A Korán legkorábbi kézirata ( TA század) 


A , hosszú 6. században" Bizánc és a Szászánida Irán folyamatosan 
harcban állt egymással. Hadi cselekményeik kapcsán szívesen tá- 
maszkodtak egyes észak-arábiai törzsek szolgálataira, jóllehet, a ko- 
rábbi időszakokban egyik nagyhatalom sem mutatott különösebb ér- 
deklődést Arábia iránt.! Abesszínia, Jemen és Észak-Arábia területének 
— mint a bizánciak és perzsák között fekvő , harmadik világnak" — je- 
lentőségét nem annyira katonapolitikai, mint inkább kereskedelmi érte- 
lemben vett fontossága adta.? Bizáncnak különösen szüksége volt új 
szárazföldi kereskedelmi útvonalakra, hogy az Ázsiából jövő (lu- 
xus)termékekhez hozzájusson, hiszen az Indiai-óceán és a Perzsa-öböl 
közti vízi utat az irániak uralták. A sivatagi Mekka városa kulcspozíci- 
óba került a térségben, a közvetítő kereskedelem kapuja lett, és gaz- 
dasági felemelkedésének köszönhetően — az észak-arab térséggel 
együtt — fontos történelmi szerephez jutott. 


Ez a tananyag a szerző korábban, önálló formában már megjelent művének /PTE 
BTK, NI, Nevelés- és Művelődéstörténeti Tanszék, Pécs, 2020, ISBN (html) 978- 
963-429-495-5/ aktualizált változata. ] A szövegben előforduló összes internetes hi- 
vatkozás letöltési és ellenőrzési dátuma 2021. május 1. 

1! ARMSTRONG, K.: Mohamed. Az iszlám nyugati szemmel. Európa, Budapest, 
1998. 78-80. o. Antikvarium.hu: https://bit.ly/35nLAvD ] PTE OPAC — 290.6 A 
83: https://bit.ly/3ct22Y 4 

: SIMON, R.: Korán — A Korán világa. Helikon, Budapest, 1994. 422-423. o. Antik- 
varium.hu: https://bit.1y/3rg7b59 ] PTE OPAC — 290.6 K 70: https://bit.ly/3f11]KNw 

Simon Róbert, Karen Armstrong és napjaink más neves kutatói 
egyaránt úgy vélik, hogy az iszlám születése szorosan összefonódik a 
város, a térség, illetve Mohamed próféta életének történetével. Az 
arabság hosszú időn keresztül élt különböző vallású népek mellett, 
ismerték és tisztelték például a Koránban akbl al-kitáb-nak, vagyis a 
könyv népének nevezett zsidókat és keresztényeket. A Mohamed pró- 
féta által közvetített isteni kinyilatkoztatások azonban minden addigi 
ismeretnél fontosabb hatást gyakoroltak az arab törzsek gondolkodá- 
sára, hiszen saját nyelvükön szóltak hozzájuk e revelációk. Ez a hatás 
természetesen fokozatosan bontakozott ki és terjedt; közismertek a 
próféta életútjának állomásai, a mekkaiak és medinaiak ellenségeske- 
dései. Mohamed halálakor (632) azonban az iszlám körvonalai már 
világosan kirajzolódtak. 

Ezt követően a muszlimok viharos gyorsasággal, egymás után 
foglalták el a szíriai, egyiptomi, perzsa sőt egyes dél-európai települé- 
seket és egész térségeket (legelsőnek a szír központ, Damaszkusz adta 
meg magát 635-ben), dacolva Bizánc és Irán ellenállásával. Fennható- 
ságukat az elfoglalt területeken katonai táborhelyek (amszár) létesíté- 
sével próbálták megerősíteni." Sikereik azonban nem pusztán katonai 
erejük kifejeződései voltak. A kialakuló iszlám kultúrája képes volt a 
lehető legkülönbözőbb idegen hatásokat saját keretei között összeöt- 
vözni, hallatlan nyitottságról és rugalmasságról téve tanúbizonyságot. 
Nem erőszakolták a meghódítottak iszlám hitre való áttérését, sőt 
számos kisebbségi csoportnak védettséget adtak. Az iszlám korai kul- 
túrájára a vallási türelem mellett jellemző volt a régi (antik) tudomá- 
nyok eredményei iránti hallatlan érdeklődés. Az arabizálást sem erő- 
szakolták a meghódított területeken, de a Korán nyelvét minden 
nyelv előtt valónak tartották. Megengedték a szúrák más (pl. perzsa) 
nyelven való magyarázatát, de elfogadhatatlannak tartották a Korán 
lefordítását más nyelvekre. 

A birodalomépítés szempontjából — akkoriban is — óriási jelentő- 
sége volt a minél megfelelőbb jogrend és közigazgatás kialakításá- 
nak, amely a római jogra, valamint a bizánci és perzsa közigazgatásra 
is támaszkodva történt meg. Az egyre terebélyesedő birodalom épít- 
ményén azonban minden törekvés ellenére már nagyon korán repedé- 
sek keletkeztek. Ennek okai csak részben voltak vallási természetűek: 
nagyobb problémát jelentett az, hogy Mohamed életében nem alakul- 


3 SIMON, R.: Korán — A Korán világa. Helikon, Budapest, 1994. 455. o. Antikvari- 
um.hu: https://bit.1y/3rg7b59 ]/ PTE OPAC — 290.6 K 70: https://bit.ly/3f11KNw 

4 "Részletesebben lásd: ROGERS, M.: A hódító iszlám. Helikon, Budapest, 1987. 23- 
25. o. Antikvarium.hu: https://bit.ly/3wówMni ] PTE OPAC — 290 G 47: 
https://bit.ly/3w4lEaF 

tak ki az utódlás rendjét megszabó elvek." A siíták szerint például Mo- 
hamed leszármazottait illeti a gyülekezet szellemi fővezérlete, a kalifai 
(imám) méltóság, szemben az ortodox szunniták elképzeléseivel.§ 

Már a 7. századtól kezdve különböző vallásmagyarázó iskolák 
jöttek létre, melyek egymás mellett, egymással viaskodva évszázado- 
kon át nagy hatást gyakoroltak a tudományos gondolkodásra is. Ne- 
hezítette a helyzetet az, hogy a próféta által kinyilvánított szövegek 
lejegyzésére zömmel csak halála után került sor, hiszen amíg ő és ta- 
nítványai éltek, az orális hagyományozás elsőbbséget élvezett az 
írásbelivel szemben. A Korán végleges változatának kialakítása csak 
a 10. századra fejeződött be." 


2. A tudás, a tanulás fontossága 


ő 
ch 


tl k/a ; ál. 
2. kéj — A Bölcsesség Háza: Bagdad szellemi hatalma 
Az arabok, történetüket két részre bontván, az iszlám előtti időket a 
tudatlanság kora (al-dzsahilíjja) néven tartják számon. Az iszlám vi- 
lágában a kezdeti időszaktól fogva a tudás, a tanulás alapját a prófétai 
kinyilatkoztatás jelentette. Egy muszlim mondás szerint: , Az embe- 
rek kétfélék: olyanok, akik tanulnak, s olyanok, akik tudnak. Akik e 
két csoport egyikébe sem tartoznak, azok mihaszna férgek." A Korán 
megismerése és recitálása, valamint a hozzáfűzött magyarázatokból 


5 "ROGERS, M.: A hódító iszlám. Helikon, Budapest, 1987. 31-31. o. Antikvari- 
um.hu: https://bit.ly/3wówMni ] PTE OPAC — 290 G 47: https://bit.ly/3w4lEaF 

§  GLASENAPP, H.: Az öt világvallás. Gondolat, Budapest, 1987. 410-411. o. Antik- 
varium.hu: https://bit.ly/31gK4Nj ] PTE OPAC — 290 G 47: https://bit.1y/3w4lEaF 

7 Lásd erről: SIMON R. i. m. 460-476. o. Antikvarium.hu: https://bit.ly/3rg7b59 ] 
PTE OPAC — 290.6 K 70: https://bit.1y/3f11KNw 

álló hadísz ismerete minden muzulmán számára nélkülözhetetlen 
volt. Valamennyi tudomány művelését azért tartották fontosnak, hogy 
segítségükkel a vallásos tanításokban minél jobban elmélyülhessenek. 
A tudományok rendszerezésére irányuló számtalan iszlám törekvés is e 
gondolat ismeretében érthető meg." A tudományok rendszerét — az ál- 
taluk megjelölt sorrendtől függetlenül — valamennyi muszlim tudós 
úgy képzelte el, mint egy képzeletbeli növény testét, amelynek ugyan 
önálló ágai és levélkéi vannak, de azok elválaszthatatlanul egymáshoz 
kapcsolódnak, és a hierarchikus rendszer csúcspontján a teológia áll. 

A muszlim tudósok tehát — bár érdeklődésük homlokterében min- 
dig elsősorban a Korán és annak értelmezése állt — már a 7. századtól 
kezdve elkezdtek intenzíven foglalkozni különböző tudományok 
eredményeinek megismerésével és kutatásával. Már az iszlám korai 
századaiban megkezdődött más népek tudományos műveinek perzsa és 
arab nyelvre fordítása, és valóságos értékké vált a tanulás, a tudomá- 
nyokkal való foglalkozás. Az ókori görög és római, a kínai és indiai és 
egyéb kultúrák eredményeinek átvétele és egybegyúrása jelentette a 
muszlimok hihetetlenül gyors és látványos kulturális felemelkedésének 
alapját, sőt — az Ibériai-félszigeten és Dél-Itálián keresztül begyűrűző 
művek és gondolatok hatására — ez lett a középkori európai kultúra ki- 
bontakozásának is az egyik legfontosabb mozgatórugója. 


03. kép — Bagdad kerek városa a 10. században, az Abbaszida-kalifátus csúcsa 


8 Lásd erről: KÉRI, K.: Rendszer és tudás. Iskolakultúra (ISSN 1215-5233), VII. évf, 
1997/október, 10. sz., 110-114. o. PTE PEA: https://bit.ly/3dfuiKT ] Kerikata- 
lin.wordpress.com: https://bit.1y/3u09.R4 

Ennek hátterében állt — a Korán megértésére való törekvés mel- 
lett — az a tény is, hogy az arabság nagy része életformát váltott. A 
korábban nagyrészt sivatagi nomád törzsek leszármazottai az elfoglalt 
területek újonnan létesített garnizonjaiban és régi városaiban új, ko- 
rábban ismeretlen problémákkal kerültek szembe. A városi együttélés 
kereteinek és szabályainak kidolgozása, a kereskedelem, az állam- és 
a hivatalszervezés működtetésével járó feladatok megoldása, az épít- 
kezések megszervezése számos új teendőt teremtett. 

A 9-10. századtól kezdve az iszlám keleti és nyugati felében is 
széles körben kibontakozott az intézményesült oktatás, és feltételez- 
hetjük, hogy az Ibn "Abd Rabbihi által megfogalmazott kívánság so- 
kak tetszésével találkozott: , A tudás legyen gazdagságod, a nevelés a 
te díszed!" A Koránban is számos helyen olvasható a tudás, a tanulás 
méltatása, mint azt például az alábbi idézet is tanúsítja: , Allah annak 
adja a bölcsességet, akinek akarja. Akinek pedig bölcsesség adatik, 
annak nagy jó adatott."? 


3. Az írás és az íráshordozók 


4. kép — Muszlim kalligráfia 


A letelepedéssel összefüggő jelenség volt a szóbeli információ-őrzés 
és ismeretátadás mellett megjelenő írásos források számának növeke- 
dése is. A régi és új városokban — összefüggésben az adminisztrációs 
feladatok sokasodásával illetve az iskolák számának robbanásszerű 
növekedésével — egyre több írástudóra volt szükség. A 14. századi 


) Korán, 2, 269. 
126 


Kéri Katalin Az írott szó csendes birodalma : Könyvkultúra és könyvtárak a középkori iszlámban 
http://pea.lib.pte.hu/handle/pea/23990 I http://pea.lib.pte.hu/handle/pea/23993 


moszlim szerző, Ibn Khaldún is kiemelte művében azt, hogy bizo- 
nyos (kifinomult) mesterségek, mint például a kalligráfia megjelenése 
főként a városi kultúrához köthető. Mivel pedig az írás városi jelen- 
ség, szerinte ,,...azt találjuk, hogy a legtöbb beduin írástudatlan: nem 
tudnak írni és olvasni." 

A 19. században alakult ki az a nézet, mely mind a mai napig 
tartja magát, hogy az arab nyelv a nabati írásból alakult ki az i. sz. 6. 
századra.! Emellett feltételezhető még az arab nyelv kialakulásával 
kapcsolatosan a palmyrai hatás is, mely nem zárja ki az előző ere- 
detmagyarázatot, lévén hogy az arab nyelv története esetében is egy 
hosszú, bonyolult folyamatról van szó. Az arab írás fő jellemzői, a 
betűknek és a mellékjeleknek a rendszere a 8. századra teljesen kiala- 
kult. A mássalhangzókat és hosszú magánhangzókat jelölő arab írás 
nem tökéletes betűírás. Ráadásul számos betűt csak különböző számú 
pontok különböztetnek meg egymástól, amely pontok az írás során 
akár el is maradtak, csakúgy, mint a magánhangzók jelölése. Éppen 
ezért jelentős mértékű volt mindig is a beszélt és írott nyelv közötti 
kettősség. E jelenségből eredeztethető valószínűleg az arab írás misz- 
tikus felfogása, az a köznapi jelentésen túlmutató gondolat, hogy 
minden mást jelent, mint aminek látszik. 

A kalligráfia, a szépírás mestersége (művészete?) az iszlám vi- 
lágban mindig is igen nagyra becsült foglalatosság volt, művelőit 
megbecsülték. A jobbról balra, fentről lefelé vezetett folyóírás, a sok 
díszítő elemmel tarkított szépírás valóban műalkotásnak tetszik a régi 
műveket szemlélve. A kalligráfiáról úgy tartották, hogy a , lélek geo- 
metriája". Ibn Rabbihi azt írta egy művében, hogy az írás: , A kéz 
nyelve, a tudat szépséges kifejeződése, az értelem követe, a gondol- 
kodás visszhangja és a tudás fegyvere." 

Az iszlám előtti időkből leginkább kőbe, sziklába vésett feliratok 
maradtak ránk, majd — az iszlám kultúra 3. századáig — a pergamen és 
a papirusz voltak a legfőbb íráshordozók. A legjobb minőségű per- 
gament a legfehérebb, legrugalmasabb és legfinomabb borjúbőrből 
készítették. Egy költő szerint a pergamenkészítés ugyanolyan fáradt- 
ságos munka volt, mint a cserzővarga tevékenysége. Córdobában a 
10. században volt egy Rabad al-Raggaguin nevű kerület, melyet tel- 


10 IBN KHALDÚN: Bevezetés a történelembe. Osiris, Budapest, 1995. 414. o. Antik- 
varium.hu: https://bit.1y/39jhstT ] PTE OPAC — 930 K 44: https: //bit.ly/3tRdVea 

H" DÉVÉNYI, K.- IVÁNYI, T.: Az arab írás története. Kőrösi Csoma Társaság Keleti 
Nyelvek Kollégiuma, Budapest, 1987. 19. o. Antikvarium.hu: https://bit.1y/3u031Bz 

2 Uott, 187. o. 

35 MOLINA, M. A.: Córdoba de los Omeyas. Planeta, Barcelona, 1994. 114. o. Abe- 
Books.co.uk: https://bit.1y/3u2XIT1 

jesen benépesítettek a pergamen-készítők.!! Pergamenre elsősorban a 
Koránt másolták és más, fontosabb írásokat. A 11. századtól a drága, 
nehéz munkával előállított pergament teljesen kiszorította a papír. A 
pergamentől eltérően a papirusz — mely elsősorban Egyiptom terüle- 
téről származott — főként a hivatali élet során használatos íráshordozó 
volt. A papirusztekercsekre írt arab nyelvű írások egyébként a 14. 
századig léteztek, ami bizonyíték arra, hogy az olcsóbb papír nem 
szorította ki teljesen a papirusznádból készült íróanyagot. 


út 
XV 4 


so 


SZÜKS ZÉTES GT 
SOT 


e] 
Fsa. 


5. kép — Muszlim kalligráfia 


A muszlimok a 8. század során ismerkedtek meg a kínai papírkészítés 
titkával. Bár a papírgyártást már a 2. században feltalálta egy Tsai 
Lun nevű kínai mandarin, 600 évig sikerült titokban tartani ezen írás- 
hordozó anyag készítésének folyamatát. A muszlimok 751-ben, Sza- 
markand városát elfoglalva, az ott ejtett hadifoglyoktól tanulták el a 
papírgyártást.!5 Még ugyanebben az évszázadban Bagdadban is létesí- 
tettek papírmalmokat, és Harún al-Rasíd bagdadi kalifa vezírje, bizo- 
nyos Dzsafár a hivatalokban kötelezővé tette a papír használatát a per- 
gamen helyett. Más muszlim városokban is malmok ezrei létesültek, és 
a selyemhez hasonló vékonyságú, viszonylag olcsón és könnyen előál- 
lítható papír világhódító útjára indult. A papírhasználat terjedését va- 
lószínűleg az is elősegítette, hogy az erre az anyagra írott Korán- 
szövegekbe nem lehetett belejavítani, mivel az meglátszott (szemben 
a pergamenről kivakart és megmásított szövegekkel). Az arabok kü- 
lönböző újításokat kísérleteztek ki a papírkészítés során, és pontos 
középkori leírások maradtak fenn a technológiát illetően. Az alábbi 
részlet például azt mutatja, hogyan kellett előkészíteni a papírt a Ko- 


M MOLINA, M. A.: Córdoba de los Omeyas. Planeta, Barcelona, 1994. 115. o. Abe- 
Books.co.uk: https://bit.1y/3u2XIT1 

15 TEVAN, A.: A könyv évezredes útja. Gondolat, Budapest, 1984. 53. o. Antikvari- 
um.hu: https://bit.ly/2NYxsdn ] PTE OPAC — 002 T 48: https://bit.ly/35uzZrjF 

rán-kódex elkészítéséhez: , Az írnok feltesz a tűzre egy fazék kemé- 
nyítőt, 1:10 arányban higítva vízzel, felforralja, amíg a színe megvö- 
rösödik. Azután bevonja az írás számára kiszemelt papírt ezzel a ke- 
verékkel, és két napig hagyja száradni. Majd elővesz némi finom tim- 
sót és tojásfehérjét, s jól összevegyíti. Újból bevonja a papírt ezzel a 
keverékkel, és egy napig hagyja száradni. Aranyfényező kővel lecsi- 
szolja a papírt, hogy finom, puha legyen, és lehessen rá írni." 

Miként Molina írja, a középkori iszlám világában a papír színének 
is szimbolikus jelentősége volt, csakúgy, mint az egyes ruhadarabok- 
nak. A kék szín a gyászt fejezte ki, a piros és a rózsaszínű az öröm és a 
hatalom szimbólumai voltak. Csak a legmagasabb méltóságok viselői 
írhattak ilyen színű papírra, illetve a kalifákhoz intézett folyamodvá- 
nyok kerülhettek ezekre. A sárga színű — sáfránnyal megfestett — papí- 
rokra Córdobában a művelt és előkelő hölgyek írták leveleiket." 

Az írásművészet szempontjából nem csupán a papír minősége és 
színe számított, hanem fontos volt az íróeszközök milyensége és a kal- 
ligráfus felkészültsége, beleértve még a helyes ülésmódot és testtartást 
is. Az írótoll, a kalam kemény, kihegyezett nád volt, lehetőleg Babiló- 
nia árterületeiről való. Az al-Kurtubi nevű szerző szerint (10. század) 
háromféle toll van: az első toll Allah tolla, a második az angyaloké, a 
harmadik pedig az embereké. Abu Hafsz al-Andalúszi költeménye sze- 
rint: , Milyen csodás dolog is a toll! Sötétséget iszik és fényt áraszt a 
szája "18 — vagyis költeményében kifejezte az írószerszám tudásterjesz- 
tésben betöltött szerepét. A korabeli kalligráfusok tollaikat tolltartók- 
ban tartották, és ránk maradtak olyan leírások, amelyek pontos képet 
közvetítenek egy-egy ilyen tolltartó , tartalmáról": a kések, tintatartók, 
késélesítők, hegyezők, ollók és vonalzók, írópapírok világáról. 

Az írás másik elengedhetetlenül fontos kelléke volt a tinta, 
amelynek szintén több változata ismeretes volt az iszlám írásmű- és 
könyvkészítői között. A madad nevűt mézzel és gumival elkevert ko- 
romból készítették, míg a hibr a fák oldalán található, rovarpetéket 
tartalmazó gubacsokból, makkokból, tamariszkusz bogyókból ké- 
szült. A tintakészítés során használtak még tojásfehérjét, birkagyapjút 
és homokot is, mint adalékanyagokat, valamint színezékeket a sárga, 
vörös, arany, ezüst, kék, zöld és egyéb színű tinták előállításához. 

Egy-egy kalligráfusnak a tolltartó mellett elengedhetetlen mun- 
kaeszköze volt a tintatartó, amely készülhetett rézből, cserépből vagy 
porcelánból, és mindig ott fityegett az írnok övén. 


16  Tdézi: DÉVÉNYI-IVÁNYI i. m. 67. o. 
17 MOLINA i. m. 116. o. 
18  Idézi: DÉVÉNYI-IVÁNYI i. m., 55. o. 

6. kép — Muszlim kalligráfia 


Látható tehát, hogy az iszlám korai időszakában is használatosak vol- 
tak különféle íráshordozók, a technikák tökéletesedése, a sokféle mi- 
nőségű papír és tinta elterjedése, a kalligráfusi munka kibontakozása 
azonban szorosan egybefügg a muszlim kultúra fejlődésével és virág- 
zásával. Az az igény, hogy mind több és több információt feljegyez- 
zenek, és generációról generációra írásos formában is átadjanak, a 
letelepült életforma velejárója volt. Egyben harc az idővel és az elmú- 
lással, szembeszállás a pusztulással és a pesszimizmussal. Azok a fér- 
fiak és nők ugyanis, akik az iszlám másolóműhelyeiben tízezrével 
készítették a könyveket és egyéb iratokat, hittek a jövőben és értékel- 
ni tudták a múltjukat is. Nem egy esetben egy-egy másoló nem 1s ér- 
tette az általa lemásolt szöveget, de tudatában volt munkája fontossá- 
gának. Az évek, évszázadok múlását ugyanis a vallásos és tudomá- 
nyos szövegek java része csakis úgy élhette túl, ha lemásolták őket, 
lehetőleg minél több példányban. 


4. Könyvek: könyvkészítés és könyvterjesztés 


7. kép — Az Iszlám aranykora 


Az iszlám világában a Korán első példányai voltak a legelső köny- 
vek. A tudás utáni vágy és a könyvek szeretete azonban nem az isz- 
lámmal jelent meg, a muszlimok körében csak kiteljesedett az, ami 
már korábban is jellemezte a szír, perzsa és más tudományos közpon- 
tokat. A kínai, szanszkrit és iráni művek már az iszlám korai százada- 

iban lefordításra kerültek, majd ezt követték a görög és római filozó- 
fusok, matematikusok, csillagászok, orvosok és más tudósok írásai. 

Az araboknak számos lehetőségük volt arra, hogy az olvasás, a 
könyvek szeretetét megtanulják, hogy az írás, a könyv jelentőségét 
felismerjék. Az iszlám előtti idők különböző kultúráinak meséiből me- 
rítő, egységes óriási gyüjteménnyé formált , Ezeregyéjszaka" számos 
történetéből kiderül, hogy a mesék egyes szereplői tudtak és szerettek 
olvasni — már Mohamed megjelenése előtt. A mesemondó Sehrezád- 
ról például így szól a mesefolyam egyik változata: , sok könyvet, kró- 
nikát olvasott, régi királyok történetét, regéket letűnt idők népeiről; 
mondják, hogy ezernyi könyvet gyűjtött össze, régi nemzedékekről és 
hajdani királyokról szóló históriákat meg költők műveit."" 

A mesegyűjtemény egyik történetében így dicsőítette egyik sze- 
replő a (könyv)írást: 


, Meghal minden író, elássa az Idő, 
De az, amit leírt, idővel egyre nő. 

Ezért, amit leírsz, tökéletes legyen, 
Ragyogjon a papír a Végítéleten."? 


E történetek, melyekben nem csupán az uralkodók és nagyvezírek, de 
egyes nők, sőt még a teherhordók is tudnak olvasni, — másodlagos 
forrásként — mutatják az iszlám által meghódított népek olvasás- 
szeretetét. E szokás már a 8. századtól az arabság körében is vissza- 
köszön, az oktatásügy kibontakozásával és a könyvmásolás fellendü- 
lésével, könyvtárak alapításával pedig jelentős lendületet vett a 
könyvkultúra kibontakozása. A könyvek tanulmányozása nem keve- 
sek kiváltsága volt: sokan hozzáfértek a különböző művekhez, akár 
olvasóként akár — egyben — tulajdonosként is. Széles körben elterjedt 
a könyvmásolás- és könyvkötés szokása, egyes értékes példányok 
akár évszázadokon keresztül is öröklődtek egy-egy családon vagy 
csoporton belül. Egy 9. századi arab szerző, Dzsáhíz szerint a könyv 
, a tudás teli zsákja, az okosság és a tudás megőrző edénye." 

A madraszák világa, a kalligráfia, a papírkészítés és a muszlim 
könyvkultúra kibontakozása egymástól elválaszthatatlan jelenségek. 
A 8. századtól egyre inkább papírra írott szövegek bekötése az ókor- 
ban már kidolgozott és megszokott módszereket követte. A papíríve- 
ket három vagy öt dupla lapba hajtogatták, és a szövegírás során 


D Az Ezeregyéjszaka meséi. Európa, Budapest, 1974. Fordította: Honti Rezső, 11. o. 
Antikvarium.hu: https://bit.ly/3 IvdxFP I PTE OPAC — E 99: https://bit.ly/3 lon THF 

9 A teherhordó és a három leány története. Fordította: Vajkay Lajos, i. m. Ezeregyéj- 
szaka meséi Uott., 39. o. 

1 2 ANORB : j 


minden egyes ív átmenetekor megjelölték az előző lap utolsó szavát. 
A könyveket (díszes) bőrbe kötötték. A kéziratos könyvek másolása 
nagyon fontos, időt, türelmet és felkészültséget kívánó elfoglaltság 
volt. E művelet egyrészt a mecsetekhez, a falaik között működő mad- 
raszákhoz kötődött. A tanulók másolás vagy diktálás útján jegyezték 
le egy-egy szerző (a tanár) műveinek szövegét. Jegyzeteiket aztán 
hitelesítés végett megmutatták a szerzőnek (tanítónak), aki engedélyt 
(idzsáza) adott rá, hogy a kéziratot terjesszék. Ez nagyon fontos lépés 


r 


volt a szöveghűség megőrzése miatt. 


Mivel nem volt mindenkinek alkalma arra, hogy a tág birodalmon 
belül a leghíresebb oktatási központokat, tanítómestereket felkeresse, 
számos másolóműhely működött az iszlám valamennyi főbb kulturá- 
lis központjában, Damaszkusztól Córdobáig, hogy az olvasói igénye- 
ket kielégítsék. Az e műhelyekben illetve uralkodói vagy magán- 
könyvtárakban folyó könyvmásolás kapcsán is ki kell emelnünk az 
elkészült szöveg hitelességének ellenőrzését, amely munkamozzana- 
tot általában külön ezzel a feladattal megbízott tudós személyek vé- 
gezték. Nem csupán középkori diákokat és tanárokat találhatunk a 
másolók népes táborában, hanem a források szerint nem egyszer 
nagyhírű tudósok is kivették részüket e fáradtságos munkából. Ennek 
több oka is lehetett: a jeles optikus, a 9-10. század fordulóján élt Ibn 
al-Haiszám például kenyérkereseti forrásként használta másolói ka- 
pacitását, a 13. századi ad-Dahvar orvosi könyvek másolásából élt. 


2 DÉVÉNYI-IVÁNYIi. m., 68. o. 

Ezen kívül egy-egy neves szerző vagy tudós azért is vállalkozhatott 
könyvmásolásra, mert így a saját elméjét is pallérozta, illetve alkalma 
nyílt személyesen ügyelni a szöveg helyesírására, a szöveghűségre. A 
12. században élt nagy hírű tudós, Averroés például több, mint tízezer 
lapnyi szöveget másolt le élete során.? A másolók között nők is akad- 
tak szép számmal, Córdobában például 160 hölgy dolgozott e szak- 
mában a 10. században.8 

Már a 9. században, az Abbászidák uralkodásának idején megje- 
lentek az első könyvesboltok a bagdadi bazárban. E század végére 
már száz fölött volt a könyvkereskedők száma csak ebben a város- 
ban.4 A papír elterjedésével kialakult egy külön szakma, a varrák 
mestersége, aki egy személyben volt könyv- és papírkereskedő, sőt, 
akár könyvmásoló és író is. Legtöbb idejét e férfiú a bazár porától 
távol eső kis boltjában (esetleg a mecsethez illesztett kis bódéban) 
töltötte, ahol vendégül látott másolókat és vevőket, és ahol az árusítá- 
son és másoláson kívül tudományos viták is folytak a művelt tudósok 
és tanítványaik között." A régi Kairóban például a 11-12. század for- 
dulóján Ibn Szuráh volt a legjelentősebb könyvkereskedő, aki csakis 
ritka könyveket forgalmazott, és csak hetente kétszer fogadta a gyűj- 
tőket. Córdobában a 11. században Ibn Abbász, Bagdadban a 14. szá- 
zadban a kurd Zain al-Dim al-Amidi volt a leghíresebb könyvárus." 
A nagyobb városokban a 9-10. században már olyan sok könyvárusí- 
tó hely volt, hogy külön negyedet foglalt el a szúk al-varrákín, a 
könyvesek piaca. ?7 

Az a kép, ahogyan a 14. században élt Ibn Battúta vagy a 15. 
században alkotó al-Makrízi leírta a kairói könyvpiacot, a nagy ma- 
gyar orientalista, Goldziher Ignác 20. század eleji utazásáiíg mitsem 
változott. Az egyiptomi fővárosban ajándéktárgyak után kutatva 
Goldziher a könyvesek utcájába jutott: , hol különböző bódékban 
(dukkan) két igen ellentétes dolgot árulnak: könyvet és papucsot. Sa- 
játságos, hogy a keleti városokban (Szíriában is tapasztalhattuk ezt) e 


2  MAZAHÉRI, A.: A muszlimok mindennapi élete a középkorban a 10-től a 13. száza- 
dig. Európa, Budapest, 1989. 187. o. Antikvarium.hu: https://bit.1y/2OAg6NY I PTE 
OPAC — 930.8 M 49: https://bit.1y/3919h0a 

23 Művelt muzulmán nőkről lásd: KÉRI, K.: Nők a fátyol mögött. Valóság (ISSN 0324- 
7228), XLI. évf., 1998/augusztus, 8. sz., 64-70. o. PTE PEA: https://bit.ly/3crZOpaA ] 
Kerikatalin.wordpress.com: https://bit.ly/2OIFvvU 

24  HITTI, P. K.: History of the Arabs. MacMillan, London, 1960. 414. o. Archive.org: 
https://bit.ly/ 2PyRziC 

25 DODGE, B.: Muslim Education in Medieval Times. The Middle East Institute, Wa- 
shington, 1962. 14. o. AbeBooks.com: https://bit.ly/3fwGzgT 

26 MAZAHÉRI i. m. 188. o. 

? DÉVÉNYI-IVÁNYIi. m., 84. o. 

két árucikket egy és ugyanazon bazárban árulják, s még sajátságo- 
sabb az összefüggés oka. A könyveket többnyire vörös bőrbe kötik, s 
a papucsok is rendszerint ugyanolyan vörös bőrből készülnek, minő- 
ből a könyvek táblái. Igen csábító ugyan itt maradni, hogy valamely 
értékes buláki nyomtatvány iránt alkuba ereszkedjünk Haszan bará- 
tunkkal, a könyvkereskedővel vagy mekkai szomszédjával, ki nekünk 
a , korán"-on kívül minden könyvet, akár hagyományművet, akár a 
szent Omar ibn al-Farid dívánját mérsékelt vételár mellett átengedni 
kész, s a keleti kereskedelem kánonjához tartozó alkudozás által igen 
hosszúra nyújtott vételművet tartalma alatt pár tucatszor, mégpedig 
meglehetős tolakodó módon, kérdezősködik drága egészségünk felől, 
s ezenkívül a hangulat emelése céljából egypár csésze kávéval és 
nargilével is kedveskedik." 

9. kép — 4 ,, Bölcsesség Házának" képzeletbeli rajza 
Ben Said hasonlóan élénknek írta le egy művében a kalifátus-korabeli 
Córdoba könyvpiacát, ahol szintén sok könyvárus kínálta portékáját, 
és gyakorta tartottak könyvárveréseket. A bibliofil al-Hadrami törté- 
nete az egyik legismertebb forrás, mely idézi az egykori Córdoba 
könyvpiacának hangulatát: , Jártam egyszer Córdobában, és gyakran 
kimentem a könyvpiacra, hogy lássam, árulnak-e valami olyan köny- 
vet, amit nagyon szeretnék megvenni. Egy nap aztán, végre elém ke- 
rült egy szépen írott, elegáns kötésű példány. Nagy volt az örömem. 
Kezdtem licitálni, de az árverést vezető közvetítő magatartása válto- 
zott irányomban, mutatván, hogy valaki más jobb árajánlatot tett. 


28 GOLDZIHER, I.: Az iszlám. Magvető, Budapest, 1980. 384-385. o. Antikvari- 
um.hu: https://bit.1ly/3 LopflJ ] PTE OPAC — 290.6 G 50: https://bit.ly/3tRi1DbO 

Egészen csillagászati összegig vertem fel a könyv árát, jóval felette a 
kötet igazi értékének. Ám látván, hogy valaki még nálam is többet 
ajánl, mondtam az árverezés vezetőjének, mutassa meg, ki az a sze- 
mély. Mutatott nekem egy nagyon elegáns ruházatú férfiút, aki előke- 
lőnek látszott. Közelébe férköztem, és ezt mondtam neki: — Allah le- 
gyen Önnel, doktor úr. Ha elhatározta, hogy ezt a könyvet minden- 
képp elviszi, én nem makacskodom tovább. Épp eleget alkudoztunk 
és emeltük az árakat. — Ő erre azt felelte, hogy — Bocsásson meg, de 
nem vagyok én orvos. Meg sem néztem, miről szól ez a könyv. De 
annak, aki szeretne Córdoba előkelőségei közé beilleszkedni, illendő 
könyvtárat alapítania. A könyvtáram polcai között van még egy üres, 
ami éppen akkora méretű, mint ez a könyv, és mivel láttam, hogy 
szépen írott és jóféle kötése van, megtetszett. Az ár nekem nem szá- 
mít, Allahnak hála, futja a pénzemből ilyenfajta dolgokra." Ezt hall- 
ván, én nem bírtam türtőztetni magam, és azt feleltem neki: — Igen, az 
ilyen embereknek, mint maga, van pénzük. Ám igaz az, amit a köz- 
mondás mond: Annak ad diót Allah, akinek nincs foga. Én, aki isme- 
rem a könyv tartalmát, és szeretném használni, szegénységem miatt 
nem tudok hozzájutni."? Az ilyen — kissé szélsőséges — esetektől el- 
tekintve a könyveknek az iszlám területén többé-kevésbé kiszámítha- 
tó ára volt. A könyvárak alakulása koronként és helyszínenként ter- 
mészetesen változott, és nagyon sok függött attól is, hogy milyen volt 
egy-egy mű iránti kereslet, hogy mennyire volt ritka vagy kivételesen 
szép kivitelezésű egy könyv. Emelte egy adott kötet árát az, ha maga 
a szerző készítette, hiszen ő azonnal ellenőrizni is tudta a szöveget. 
Számított, hogy milyen anyagra és milyen színű, minőségű tintával 
írták. Nagyon jelentős volt, hogy a könyvmásoló mennyire volt a kal- 
ligráfia mestere, alkalmazott-e érdekes, művészi értékű díszítéseket a 
könyv elkészítése során. Egyes esetekben a munka gyorsaságát is 
meg kellett fizetni. A 9. századi Bokharában például 50 és 1000 dinár 
között mozgott a könyvek ára," amely adat önmagában is mutatja a 
rendkívüli eltéréseket. 


39 BEN SAID: Maghreb. Spanyolra fordította Ribera y Tarragó, J., spanyolból magyarra 
fordította Kéri, K. In: SÁNCHEZ-ALBORNOZ, C.: La Espafia musulmana I. Espasa- 
Calpe, Madrid, 1978. 415-416. o. AbeBooks.com: https://bit.ly/2PwBPwK 

3  TRITTON, A. S.: Materials on Muslim Education in the Middle Ages. Luzac and 
Co. Ltd., London, 1957. 195. o. Worldcat.org: https://bit.ly/3cpEelE 

5. Könyvtárak 


e. 
ej 


10. kép — A teológusok találkozója 


5.1. Keleti könyvtárak 


j meszet éssel El ö, SZÉKEE 
11. kép — Filozófiai nagysága ellenére Ibn Rushdot (Averroés) elbocsátották 
és írásait elégették. A vád szerint Averroés az ókoriak filozófiáját művelte 
az igaz hit rovására. 


Az iszlám világának különböző részein, különösen a nagyobb kultu- 
rális központokban tehát már a 7-8. századtól széles körben elterjedt 
az olvasás, a könyvek szeretete. A mecsetekhez valamint a madra- 
szákhoz és más felsőbb szintű oktatási intézményekhez kapcsolódóan 
fokozatosan gyűltek össze a könyvek, melyek egy részét maguk a tu- 
dósok és diákjaik másolták, más részük ajándékként vagy hagyaték- 

ként került az , iskolai könyvtárak" állományába.? Számos egyéb, 
nyilvános vagy fél-nyilvános könyvtár is létrejött, amelyekben olyan 
olvasmányokat is őriztek, melyek a mecsetek falai között nem szá- 
míthattak nagy érdeklődésre, például geometriai, csillagászati, alkí- 
miai vagy zenei témájú munkák. Több muszlim uralkodó illetve kor- 
mányhivatalnokok is alapítottak könyvtárakat, amelyek működését 
kegyadományokkal (wagf) segítették. 

Az irániak könyvszeretete, fordítási munkákban tett több évszá- 
zados erőfeszítéseik az Abbászidák korában gyakoroltak először je- 
lentős hatást az arabokra. Harún al-Rasid bagdadi kalifa (uralkodott: 
786-809) udvarában jelentős fordítási és könyvgyűjtési erőfeszítése- 
ket tettek az uralkodót körülvevő tudósok.? Itt, Bagdadban alakult 
meg az első (szintén nem muszlim hagyományokra alapozott) tudo- 
mányos- és képzőközpont is, a , Bölcsesség Háza" (Bajt al-Hikma), 
Abd Allah al-Mamún kalifa uralkodása (813-833) alatt. Ehhez az in- 
tézményhez kapcsolódott a muszlim világ első nyilvános könyvtára. 
Nagy és jelentős volt ez a könyvtár, számos, messze földről hozatott 
tudós dolgozott falai között. Egy bizonyos Georgiosz b. Gabriel készí- 
tette el jó néhány görög mű arab nyelvű fordítását. Amikor néhány év- 
tized múlva al-Muftadid (uralkodott: 892-902) kalifa új palotát építte- 
tett magának, ő sem feledkezett meg az olvasótermekről és a könyv- 
gyűjteménye méltó elhelyezéséről. 993-ban Sabúr vezír alapított egy 
tízezer kötetes könyvtárat, amelyek között számos önéletírás is volt. 

1064-ben épült fel Bagdadban Nizám al-Mulk vezír szorgalma- 
zására és támogatásával a róla elnevezett könyvtár- és tudományos 
központ, a Nizámíjja, amelyet egyes neveléstörténészek a középkori 
európai egyetemek előképének" tartanak. 1233-ban ugyanebben a 
városban Musztanszír, az utolsó előtti Abbászida kalifa (uralkodott: 
1226-1242) a Tigris folyó partján palotájával együtt madraszát és 
könyvtárat is emelt. Egy 13. századi történetíró, Ibn Furát így írt erről 
a könyvgyűjteményről: , A Musztansziríjjában volt egy hatalmas 
könyvtár (dár al-kutub), telis-tele ritka tudományos könyvekkel, ame- 
lyeket úgy rendeztek el, hogy a tanárok és diákok egyaránt könnye- 
dén hozzájuk férhessenek. Aki akarta, lemásolhatta a könyveket, tol- 


31 BOSWORTH, E. — DONZEL, E. — LEWIS, B. — PELLAT, CH. (ed.): The Encyc- 
lopaedia of Islam. V. E. J. Brill, Leiden, 1986. , madrasa" címszó, 1125. o. Referen- 
ceworks.brillonline.com: https://bit.ly/3f1lY ve 

32 MAZAHÉRI i. m., 181. o. 

33 BOSWORTH és mások i. m., 1125. o. 

34 ELISSÉEFF, V — NAUDOU, J. — WIET, G. — WOLFF, PH. (ed.): Historia de la 
humanidad. Las grandes civilizaciones medievales I. Planeta — Ed. Sudamericana, 
Barcelona — Buenos Aires, 1977. 492. o. Iberlibro.com: https://bit.ly/3csATm3 

lat, tintát és papírt a könyvtár adott hozzá. A könyvtár jól el volt látva 
lámpákkal és hozzá való olívaolajjal. A könyvtár személyzete ezen- 
kívül jól hűtött ivóvízzel szolgált az olvasóknak a nagy nyári meleg- 
ben. A bejárati teremben (iván) állt egy nagy óra (szundúk asz-száát, 
az , órák doboza", valamilyen klepszidra, vagyis vízóra lehetett), 
amely jelezte az olvasóknak a napi imaidőket."? A kalifa fia és köve- 
tője, Muataszim (uralkodott: 1242-1258) két könyvtárépületet is épít- 
tetett palotája kertjében. 

A muszlim világ keleti felének másik nagy szellemi központjá- 
nak számító Kairóban is számos könyvtáralapítás történt az évszáza- 
dok során. A 10. századot megelőző idők kairói könyvtárairól nem 
maradtak fenn adatok, a Fátimidák gyűjteményeiről viszont több for- 
rás is szól. Régi-Kairóban Al-Aziz (uralkodott: 975-996) tudhatta 
magáénak a legszebb, 200 ezer bőrbe kötött és kötetlen művet tartal- 
mazó könyvtárat, ahol például — al-Makrízi feljegyzései szerint — 
1200 példányt őriztek al-Tabari történelemkönyvéből. A Fátimidák 
ügynökei az egész muszlim világot bejárták, hogy uralkodójuknak 
felhajtsák a legértékesebb kéziratokat, könyvritkaságokat. Szaláhad- 
dín korában, a 12. században a világ egyik csodájaként emlegették ezt 
a könyvtárat (Khizánat al-kutub), és egyesek 1.600.000-re becsülték 
az ott levő kötetek számát. A Fátimida kor másik jeles kairói köz- 
könyvtárát, a Tudás Házát (Dar al-Hikma) 1005-ben alapította al- 
Hakim bi-Amr Alláh. Itt mindenki szabadon másolhatott, olvashatott, 
és előadások is folytak csillagászatról, nyelvészetről, orvostudomány- 
ról és természetesen a Koránról. Az itt dolgozó tudósoknak a kalifa 
magas ösztöndíjat folyósított, és a művelődéstörténészek szerint ezen 
intézmény a hellenisztikus oktatási- és tudománypártolási tradíciók 
folytatója volt, az alexandriai Muszeion késői , utóda". Al-Makrízi 
leírása szerint 1012-ben rendeztek itt először nyilvános vizsgát és tu- 
dományos disputát, a kalifa jelenlétében. 

Az iszlám más keleti városaiban is számos könyvtárról maradtak 
fenn feljegyzések. A Szászánidák uralkodása alatt például Nisápúr 
vagy Bokhara volt több tízezer kötetes könyvtárral rendelkező város, 
Mervben pedig 10, egyenként 12 ezer könyvet tartalmazó könyvtár 
volt ebben az időszakban. A bokharai gyűjteményt használta Ibn Szí- 
na (Avicenna), aki ezt írta életrajzában: , Egy napon engedélyt kér- 
tem, hogy beléphessek (Núh Ibn Manszúr emír) könyvtárába, hogy 


35  Idézi: DÉVÉNYI - IVÁNYI i. m., 88. o. 

36 MAZAHÉRI i. m., 184. old., DÉVÉNYI - IVÁNYI i. m., 89-90. o., BOSWORTH 
és mások i. m., 1125. o. 

37 E témáról lásd. pl.: WALDEN, J. W. H.: The Universities of Ancient Greece. New 
York, 1919. 48-50. o. Archive.org: https://bit.ly/355oN1S 

tanulmányozzam a könyveket és elolvassam közülük az orvosi mun- 
kákat. Az emír nagy örömmel fogadta kérésemet. Beléptem egy sok 
szobából álló palotába, amelynek minden termében könyvekkel teli 
ládák sorakoztak — az egyik szobában bölcsészeti és költői művek, 
egy másikban jogi könyvek, és valamennyiben egy-egy tudományt 
tárgyaló kötetek. Elolvastam az antik művek katalógusát, és kikértem 
mindazt, amire szükségem volt belőle. A könyvek (szerzői) között 
láttam sok olyant, aki még névről sem volt ismerős, és akiket sem 
előtte, sem utána nem láttam. "38 


vá 


4 


12. kép— A 


csillagászati megfigyelőközpont lehetővé tette a csillagászok 
számára, hogy megfigyeljék az univerzumot. 


A fentebb felsorolt adatokból, az egykori szemtanúk leírásaiból is 
látszik, hogy az uralkodók és mecénások Bagdadban, Kairóban Bok- 
harában és másutt is nagy hangsúlyt fektettek a tudományok, a tudó- 
sok támogatására, a diákok istápolására. Könyvtáraik köteteivel egy- 
részt saját tudásvágyukat szerették volna kielégíteni az alapítók, más- 
részt pedig tanuló és kutató emberek százainak és ezreinek minden- 
napi munkáját könnyítették meg a könyvgyűjteményekkel. A lehető 
legjobb módon szervezett és legkellemesebb körülményeket megte- 


38 AVICENNE: Le livre de Science. Les Belles Lettres, UNESCO, Paris, 1986. 16. o. 
A  forrásrészletet — franciából fordította: Kéri Katalin. AbeBooks.fr: 
https://bit.ly/2PtWEsx 

remtő, papírt, tintát, világítóeszközöket ingyen nyújtó könyvtárak va- 
lódi szellemi központok voltak. A középkori iszlámra oly jellemző 
tudomány- és tanuláspártolás tehát a könyvtáralapítások és működte- 
tések számos példájával is alátámasztható. 


5.2. Könyvtárak al-Andalúszban 


A muszlimok a 8. század második évtizedében léptek az Ibériai- 
félsziget földjére, amikor Vitiza, gót király halála után párthívei össze- 
csaptak fiának, Roderichnek a csapataival. Ez a század a déli nagyvá- 
rosokkal kötött paktumok időszaka volt, az arabok és berberek egyre 
jobban megvetették lábukat a térségben. I. Abd al-Rahman teremtette 
meg a hispániai Omajjáda-dinasztia alapjait, és utódai idején alakult ki 
az emirátus, majd a kalifátus, mely 929 és 1031 között állt fenn.? A 
muszlimok nagyon kellemesnek találták a félsziget déli és középső te- 
rületeit, egyikük azt írta a kalifátusról, hogy kellemes klímája és tiszta 
levegője révén a vidék Szíriára hasonlít; olyan, mint Jemen, ha hőmér- 
sékletét tekintjük; átható illatai miatt Indiára emlékeztet; kincstári jö- 
vedelmeit tekintve olyan gazdag, mint a perzsiai Ahwaz; drágakövei 
Kínához teszik hasonlatossá, tengerparti termékei pedig Adenhez.§ 

Az Ibériai-félszigetre érkezők magukkal hozták Európába kultú- 
rájuk azon elemeit is, amelyeket keleti hódításaik során építettek be 
civilizációjukba, és amelyek a 8. századtól kezdve fokozatosan al- 
Andalúsz területén is elterjedtek. Így magukkal hozták a könyveket, 
az olvasás szeretetét. Híres másolóműhelyek sora (Córdoba, Sevilla, 
Toledo, Granada), papírmalmok (Toledo, Jatíva) és a főbb városok- 
ban szinte mindenütt felhalmozott csodálatos könyvgyűjtemények 
jelzik az al-andalúsziaiak műveltségről, tanulásról vallott felfogását. 
Az arabizáció — a könyveknek is köszönhetően — gyorsan végbement, 
főként a felsőbb társadalmi rétegek körében. A Korán nyelve hamar 
felülkerekedett a latinon, az irodalmi és tudományos művekben is." 

Keletről tehát számos könyvmásoló, fordító, tudós és tanár érke- 
zett, akiknek jelenléte kétségkívül nagyban hozzájárult al-Andalúsz 
településeinek felemelkedéséhez. A minden muszlim számára kötele- 
ző mekkai zarándoklat is segítette a gondolatok és művek Keletről 
Nyugatra és ellenkező irányban való áramlását, hiszen a vándorúton 


39 VALDEÓN, J.: El califato de Córdoba. Cuadernos de Historia 16. 102. füzet, Mad- 
rid, 1985. 4. o. Issuu.com: https://bit.ly/3rtvytW 

4 PERICOT, L. G. (dir.): Historia de Espafia II. La alta edad media: siglos V al XIII. 
Instituto Gallach, Barcelona, 1970. 176. o. 

4 ESCOLAR, H.: Historia de las bibliotecas. Fundación G. S. R., Madrid, 1987. 133. o. 

lévő férfiak (néha nők is) zarándoklataik során gyakran szenteltek 
hosszabb-rövidebb időt annak, hogy nagy hírű tanítómestereket hall- 
gassanak, hogy híres könyvtárakban és jó nevű könyvpiacokon for- 
duljanak meg. 


HE 4 ú; t 
13. kép — I. Abd al-Rahman (731-788) 


Az Omajjáda dinasztia több tagja is élénk érdeklődést mutatott a tu- 
dományok és a könyvek iránt. Az emírek és kalifák általában maguk 
is foglalkoztak különféle tudományokkal. Az algebra, a fizika, az or- 
vostudomány, a filozófia, a csillagászat, a vallás- és jogtudomány, a 
botanika eredményeit az arab tudósok sok ezernyi könyvben foglalták 
össze, és jelentős fordítási munkákat is végeztek. Virágzott a költé- 
szet, a történetírás. Fellendült az iskolaalapítás, és az első andalúziai 
könyvtárakat is az Omajjádák állították. 

II. Abd al-Rahmán, aki 821 és 852 között uralkodott, már az emi- 
rátus idején kiemelt figyelmet fordított a könyvekre, és asztrológusát, 
a költőként és kádiként is kiemelkedő hírű Abbász ibn Nászih-t Ke- 
letre küldte, hogy könyveket vásároljon számára. Utódja, II. Moha- 
med (852-886 között volt emír) királyi könyvtárat létesített, amely 
sok évtizeden át tovább bővült, és a 10. század végének híres cordo- 

bai könyvtárát II. al-Hakam ezzel alapozta meg.? III. Abd al- 
Rahmánnak, az első kalifának könyvszeretete még Keleten is annyira 
közismert volt, hogy a bizánci császár — hogy elnyerje barátságát — 
megajándékozta őt Dioszkoridész egy művével, mely arany betükkel 
írott, csodás növényrajzokkal díszített volt; és egy Nikolaosz nevű 
szerzetest fordítónak küldött Córdobába.§ 


14. kép — II. Abd al-Rahman (792-852) ábrázolása egy spanyol bélyegen (1986) 


Al-Hakám al-Musztanszír billah, aki 961 és 976 között volt kalifa, az 
andalúziai Omajjádák közül a legműveltebb uralkodó volt, a , köny- 
vek ura". Mivel apjától pacifikált birodalmat örökölt, jutott ideje arra, 
hogy társadalmi és tudományos kérdésekkel foglalkozzon. Folytatta 
apja iskolapolitikáját, a szegények számára is oktatási intézményeket 
nyitott. Uralkodása időszakában a tanárok többsége közalkalmazott 
volt, a kalifától vagy diákjaik szüleitől nyerték fizetésüket.§ Al- 
Hakám már gyermekként nagyon szerette a könyveket és a tudomá- 
nyokat, ami valószínűleg annak is köszönhető volt, hogy Córdoba 
legkiválóbb tudósai nevelték. Az apja által gyűjtött kötetek mellé ki- 


12 SAMSÓ, J.: Ciencia musulmana en Espafia. Cuadernos historia 16. 144. füzet, 


Madrid, 1985. 8. o. Issuu.com: https://bit.1y/3 1rc43m 

43 CARLO, A. M.: Introducción a la historia del libro. Fondo de Cultura Económica, 
Mexico-Madrid, 1993. 249-250. o. 

4 DAMSEAUX - SOLANA: Historia de la pedagogia. Escuela Espafiola, Madrid, 
1967. 107. o. Iberlibro.com: https://bit.1y/39niAwF 

végzett öccse könyveit is megörökölte. Míg a trónra lépésre várt (öt- 
ven éves koráig!), elsősorban a tanulásnak és olvasásnak szentelte ide- 
jét. Kiegyensúlyozott, higgadt és békeszerető ember volt, aki nem is 
nagyon szeretett kimozdulni palotájából és annak kertjéből. A kortár- 
sak szerint nagyobb örömmel töltötte el néhány tudós társasága vagy 
könyveinek lapozgatása, mint a hatalom, a csillogás, a háborúskodás." 

A kalifa uralkodása alatt a 3 legnagyobb córdobai könyvtárat 
egyesítették, és így létrejött az a csodálatosan gazdag intézmény, 
amely a korabeli leírások szerint 400 ezer kötetet számlált. (Ez több 
kutató szerint költői túlzás, ám a könyvtár jelentőségét senki nem 
vonja kétségbe.) A könyvtár vezetője egy eunuch volt, akinek felada- 
ta volt a könyvek őrzése és a katalógusok elkészítése. A könyvekről 
készült címjegyzék 44, egyenként 50 lapos füzetet tett ki. A palotá- 
ban folyamatosan dolgoztak félsziget legjobb könyvkötői, szicíliai és 
bagdadi mesterekkel együtt, valamint könyvillusztrátorok, másolók 
hadai. Az elkészült könyveket egy tudományos bizottságnak mutatták 
be, melynek tagjai ellenőrizték és korrigálták a szöveget. A kalifa 
szolgálatában állt egy Talid nevű eunuch, aki a könyvkészítést fel- 
ügyelte és vezette. Kalligráfusai között nők is akadtak, például két 
olyan kiváló hölgy (Fátima és Aisja), akik egész életüket a kalligráfi- 
ának szentelték, férjhez sem mentek. 

II. al-Hakám volt a legkiemelkedőbb bibliofil személyiség, aki 
rendszeresen megbízottakat küldött az iszlám birodalom valamennyi 
szegletébe, hogy megvásárolják és elhozzák számára a legkiválóbb 
tudományos műveket. Al-Huszáni azt mondta a kalifáról, hogy tudó- 
sait arra ösztönözte, hogy gyűjtsék egybe a világban szétszórtan meg- 
levő ismereteket, és szerezzék meg a pusztulás veszélyének kitett 
műveket, amelyeket korábban gondatlanul kezeltek." A kalifának 
telepített ügynökei voltak Kairóban, Damaszkuszban, Alexandriában 
és más kulturális központokban, ahol is új vagy éppen ősrégi köny- 
vek után kutattak. Megbízottjai az írókkal is kapcsolatban állottak, az 
elkészült köteteket mesés összegekért vásárolták meg al-Hakam szá- 
mára. Goldziher Ignác akadémiai székfoglalójában megemlítette pél- 
dául, hogy amikor egy iraki tudós egy művén dolgozott (al-Iszfaháni 
arab költészetről és zenéről szóló átfogó gyűjteményéről van szó), a 
kalifa ezt meghallván ezer aranyat küldött neki azzal a feltétellel, 


45 L. erről: MOLINA, A. M.: Córdoba de los Omeyas. Planeta, Barcelona, 1994. 

16 PERICOT i. m., 234. o. ] Goldziher Ignác: Az iszlám kultúrája I-II. című művében, a 
spanyolországi muzulmánokról írott akadémiai székfoglalójában huszonnégy füzetet 
említett. Gondolat, Budapest, 1981. Antikvárium.hu: https://bit.ly/2OM6NII ] PTE 
OPAC — 930.8 G 50: https://bit.ly/3cg25sMC 

47 VALDEÓN i. m., 28. o. 

hogy a könyv elkészülte után azonnal küldjön számára egy példányt, 
még mielőtt az Keleten ismeretessé válna." 


15. kép — II. Al-Hakám (915-976) szobra Cordobában (Pablo Yusti, 1973) 


II. al-Hakám nem csupán egy megszállott könyvgyűjtő volt. Sok más 
neves elődjéhez hasonlóan, ő is sokat és értően olvasott. Olvasás 
közben a margóra írta észrevételeit, és mindig feljegyezte, hogy mi- 
kor fejezte be az olvasást, valamint azt, hogy ki a szerző és honnan 


48 . GOLDZIHER (1981) i. m., 142. o. 

származik. Mindent akart tudni, ezért igyekezett minél többet olvasni. 
Farid" című 25 kötetes munkát, mely mintegy tízezer oldalas tudo- 
mányos gyűjtemény volt. 

Az uralkodói alapítású és fenntartású könyvtárak mellett számos 
magánszemély is rendelkezett saját könyvgyűjteménnyel  al- 
Andalúszban. A córdobai magánkönyvtárak közül leghíresebb volt 
Ibn Futáisz kádi gyűjteménye, aki külön emeltetett imádott könyvei 
számára egy zöld tetővel és falakkal, zöldre festett függönyökkel fel- 
szerelt épületet. (Sevillai Isidorushoz hasonlóan ő is úgy vélte, ez a 
szín nyugtatja leginkább a megfáradt szemet.) Hat másoló és egy kéz- 
iratjavító dolgozott az épületben. Állandó fizetséget kaptak, nem pe- 
dig az elkészült munkák után fizették őket, mivel Ibn Futáisz úgy vél- 
te, a sietség árt a kalligráfiai munka szépségének. Ez a kádi is — kali- 
fájához hasonlóan — mindent megtett, hogy egy-egy könyvet megsze- 
rezzen, akár a kötet értékének három-négyszeresét is hajlandó volt 
kifizetni. Másolóit börtönőrként őrizte, és semmilyen körülmények 
között nem volt hajlandó kölcsönadni egyetlen könyvét sem." 

A kalifátus idején tehát Córdoba volt az andalúziai szellemi köz- 
pont, a könyvkészítés és könyvtáralapítás fellegvára. A források sze- 
rint évi 60-70 ezer kötet is napvilágot látott a , világ díszének" tartott 
csodás városban. A kis királyságokra szakadt birodalomban aztán 
több új szellemi központ is keletkezett, amelyeknek a története elvá- 
laszthatatlan könyvtáraik históriájától. Sevilla, Toledo, Almería, Va- 
lencia, Badajoz, Granada, Zaragoza és más települések uralkodói is 
létesítettek kisebb-nagyobb könyvtárakat. Az almeríai király egyik 
minisztere, Abu Dzsafár ben Abász például olyannyira bibliofil sze- 
mélyiség volt, hogy a könyvbeszerzés kapcsán találékonyságban még 
Ibn Futáiszon is túltett. Nem is annyira a könyvek szépsége érdekelte 
öt, mint inkább ritkaságuk és régiségük. Nem csak teljes példányokat, 
hanem egyes lapokat is megvásárolt, valamint öreg tekercseket és 
régi írószerszámokat." Sevillában az Abadiák, Granadában Beni al- 
Ahmár, Zaragozában Beni Hud, al-Moktadír, Valenciában Aben 
Saguir és mások szintén közismertek voltak könyvszeretetükről a ka- 
lifátus széthullása után."! 


4 ESCOLAR i. m., 136. o. és MOLINA i. m., 112. o. 

5 ESCOLAR i. m., 136. o. 

51 ESTEBAN, L.— MARTÍN, R. L.: Historia de la ensefianza y de la escuela. Tirant lo 
Blanch, Valencia, 1994. 76. o. Editorial.tirant.com: https://bit.1y/3m53m4A 

5.3. A könyvtárak berendezése és működtetése 


A "iádsdast 1 


! 7 e 4 


17. kép — Középkori muszlim tudósok 


A fentiekben ismertetett nyilvános vagy magánkönyvtárak minden- 
napi működtetése meglehetősen komoly feladatot jelentett a megbí- 
zott személyzetnek. Hasonlóan, mint a nagy ókori könyvgyűjtemé- 
nyeket, a középkori iszlám könyvtárait 15 számos ember munkája tar- 
totta életben. A könyvtár vezetőjén kívül a külön e célra kialakított 
épületekben dolgoztak a kisegítők, a könyvmásolók, a könyvkötők, a 
korrektorok és gyakran a fordítók is. A közkönyvtárak köteteinek 
használói között több volt a másoló, mint az olvasó; emiatt biztosítot- 
ták az emírek és kalifák az ingyen tintát és papírt is a fenntartásuk alá 
tartozó intézményekben. Valószínűleg a könyvtári funkciók elemi 
szintjével magyarázható, hogy a középkori iszlám világában nem jött 
létre egy, speciálisan könyvtárépítésre alkalmazott építészeti megol- 
dás. A könyvtár vagy a mecseten belül volt, vagy az uralkodói palo- 
tában, ez utóbbi legszebb, legtágasabb termében. Ha külön helyi- 
ség(ek)ben tartották a könyveket, akkor azok raktárak és olvasóter- 
mek is voltak egyben, sőt, tudományos viták lefolytatására szolgáló 
termek is.? Az ajtórések függönnyel záródtak, a talajon szőnyegeket 
(vagy gyékényt) helyeztek el. A falakat általában egyszerűen leme- 
szelték, és a falnak támasztva tartották a fából készült szekrényeket 
vagy ládákat. Az értékes könyveket (pl. a Korán egy-egy remekbe 


52 ESCOLAR i. m., 138. o. 

szabott példányát) — miként gyakorta manapság is — kiemelték a he- 
lyükről, és speciális vitrinekben állították ki. Minden szekrényhez 
vagy ládához tartozott egy katalóguslap, amelyre rávezették, hogy mi- 
lyen könyvek találhatóak benne. A nagyobb könyvtárakban rendező- 
elvként próbálták figyelembe venni a könyvek témáját, és egy helyre 
tették az azonos tudományághoz vagy ugyanahhoz a szerzőhöz tartozó 
műveket. Ez azonban kicsit nehézkes volt mindenütt, mert a könyvek 
sokféle mérete bonyolította az észszerű pakolást. Külön rekeszekben, 
fekvő helyzetben gyűjtötték például a nagyobb méretű köteteket. A 
szekrények és polcok elrendezésénél azt is figyelembe vették, hogy a 
tudományok hierarchiáját alapul véve melyik mű a fontosabb. Mindig 
a legértékesebb művek voltak felül. Így például a Korán mindig legfe- 
lül volt, és csakis alatta helyezkedhetett el a hadísz szövege. 


szesz EN s a SAS 
16. kép — A ,, Bölcsesség Háza" Bagdadban 


A téma szerinti osztályozás általában a könyvek három főbb cso- 
portra bontását jelentette: az elsőbe tartoztak a legfontosabb, és éppen 
ezért mindig legnagyobb példányszámú vallásos művek (a Korán, a ha- 
dísz, valamint művek a vallásjog, a dogmatika és a misztika köréből). A 
második csoportba tartozó könyvek felölelték a bölcsészeti tudományo- 
kat (filológia, grammatika, retorika, logika, költészet, történelem, iroda- 

lom stb.), a harmadik nagy együttest pedig a , filozófiai" tudományok 
jelentették (matematika, orvoslás, fizika, zene, metafizika stb.).5 

A könyvtár vezetője általában olyan férfi volt, aki jól ismerte 
a könyvek java részét, és akiben a könyvek tulajdonosa maradéktala- 
nul megbízott. Legfőbb feladata a könyvek őrzése volt, a kéziratok 
védelme a tolvajoktól, a nedvességtől, a kártékony rovaroktól és a 
tűztől, de őt terhelte a felelősség amiatt is, hogy a könyvmásolás 
rendben és minél inkább hiba nélkül menjen végbe. Ha a könyvtár 
kölcsönzött is, az igazgatónak kellett megtenni a szükséges lépéseket 
a könyvállomány megóvása kapcsán. 

A könyvtárak fenntartása nem volt mindig zökkenőmentes. Újra 
meg újra jelentős összegeket kellett költeni Bagdadtól Córdobáig a 
működtetésre. Al-Makrízi például, beszámolva Hákim kalifa kairói 
könyvtáráról, leírta, hogy az évi 257 dinárból , jut az abadáni gyé- 
kényre és a hozzá hasonlókra 10 dinár, továbbá írás és másolás céljá- 
ra papírra 90 dinár, könyvtárlókra 48 dinár, a felhasznált vízért 12 
dinár, a könyvtárszolgáknak 15 dinár, a felügyelő vallástudók számá- 
ra tinta 15 dinár, a felügyelő fakíhok (vallási emberek) számára tinta, 
papír és toll 12 dinár, a függönyök megjavítására 1 dinár, könyvek 
borítóinak vagy papíranyagának helyrehozatalára 12 dinár, téli taka- 
róra 5 dinár, télen szönyegekre 4 dinár, és így tovább."5! Egyébként a 
könyvadományozás vagy a könyvtáraknak tett felajánlások is ájtatos 
cselekedetnek számítottak az iszlám világában, és arra is több példát 
lehet hozni, hogy a diákok, a szegények — az ingyenes belépésen kívül 
— különböző (fentebb már említett) jótéteményekben, ellátásban része- 
sültek az uralkodói könyvtárakban. Valószínűleg széles körben ismert 
és fennen hirdetett volt az a hagyomány, amely mások segítésére kész- 
tette a moszlimokat: , Egy muszlim nem tud semmi jobbat ajándékozni 
testvérének, mint a bölcsesség egy szavát, ha Allah csak egy bölcs em- 
ber felé vezérli az utadat, jobb az teneked, mint az egész világ." 


5.4. A középkori muszlim könyvtárak sorsa 


Az iszlám művelődés korai történetét áttekintve világosan látszik, 
hogy e kultúrkörön belül is megvolt a könyveknek és a könyvtárak- 
nak a saját sorsuk. Mégpedig — amint az a kisebb és nagyobb, a nyil- 
vános és magánkönyvtárak iszonyú pusztulásáról szóló sorozatos be- 


53 ESCOLAR i. m., 140. o. 

54 Idézi: DÉVÉNYI - IVÁNYI i. m., 91. o. 

55 IBN DZSÁIR-t idézi: CHEJNE, A. G.: Historia de Espafia musulmana. Catedra, 
Madrid, 1993. 159. o. 

számolók alapján kitűnik — szomorú sors. Mivel a muszlim világ ke- 
leti és nyugati felében egyaránt jellemző volt a gyakori uralkodó- il- 
letve dinasztiaváltás, mivel egymást érték a belharcok, a vallási 
irányzatokkal, vallásjogi iskolákkal összefüggő csatározások, mivel 
folyamatos politikai, hatalmi villongásoknak lehetünk tanúi az évszá- 
zadok forrásait megidézve, nem váratlan és nem érthetetlen a könyv- 
tárak pusztulásáról, széthordásáról vagy kiárusításáról szóló számos 
híradás. Mindenekelőtt ki kell emelnünk, hogy az iszlám könyvtárai- 
nak pusztítói legtöbb esetben maguk a muszlimok voltak. Ugyan talál- 
hatunk példát mongolok, keresztények és mások által végrehajtott 
könyvpusztításokra is, de gyakoribb az olyan feljegyzések száma, me- 
lyek arról tanúskodnak, hogy egy-egy, hatalomra kerülő irányzat — ül- 
dözendő megdöntött elődei vallási-politikai (eretnek!) nézeteit — dön- 
tött egy adott könyvtár részleges vagy teljes megsemmisítéséről. Ez 
történt például az al-Hakám-féle mesés córdobai könyvtár esetében. 


18. kép — A középkori Damaszkusz 
(az Ashrafiya könyvtár katalógusának borítóképe) 


A kalifa utódja, II. Hiszám (uralkodott: 976-1009) kénytelen volt áten- 
gedni a hatalmat al-Manszúrnak, aki jelentős hódításokba kezdett, és 
nem nagyon érdekelték a könyvek és a tudományok, felhagyott a tole- 
ranciával, és üldözte a tudósokat. Az ortodox nézetek kerültek előtérbe, 
és II. al-Hakám nagyszerű tudományos könyvgyűjteményét — Abu 
Amir Mohamed ben Abi Amir kamarás vezetésével — feldúlták, szét- 

szórták, elégették és a palota kútjába dobálták." Szaíd, a 11. század- 
ban élt történész, toledói kádi korabeli leírása szerint mindez a követ- 
kező módon zajlott: , (A kamarás) ..., alighogy a kormány megbízta, 
elment a kalifa apjának, al-Hakámnak a könyvtárába, ahol ott voltak 
a már említett könyvek és még sok egyéb holmi. A vezető vallástudó- 
sok jelenlétében kihordatott minden művet, amit ott talált, és elren- 
delte a régi — logikáról, asztrológiáról és más antik — tudományokról 
szóló könyvek kiválogatását (kivéve az orvosi és matematikai köny- 
veket). Oly módon (történt a kiválogatás), hogy mikor ezek elkülö- 
nültek a grammatikától, költészettől, történelemtől, orvoslástól, pró- 
fétai hagyományoktól és más tudományos művektől, melyeket az an- 
dalúziaiak készítettek, elrendelte, hogy a megmaradt könyveket kivé- 
ve — mely a kisebb hányadot tette ki — az összeset el kell pusztítani és 
égetni. Egyesek tűzre kerültek, a többit a palota kútjába dobálták és 
földdel meg kövekkel betemették.""" Ezt követően is ezerszám haji- 
gálták máglyára a córdobai könyvtár , eretnek-gyanús" köteteit, és a 
tűz attól kezdve már sosem hamvadt el. A 11. században, a palota 
többszöri kifosztása során a máglyától megmenekült könyveket szét- 
hordták; könyvpiacokon, gyakran papír-áron keltek el. Ez lett a sorsa 
több magánkönyvtárnak is, például az al-Futáisz által egykor féltve 
őrzött gyűjteménynek, amelytől tönkrement örökösei csekély pénzért 
váltak meg. Az andalúziai könyvtárak tehát nem semmisültek meg tel- 
jesen, valenciai, almeríai, toledói és más bibliofilek hozzájutottak bi- 
zonyos példányokhoz. Aztán 5 évszázaddal később, Granada vissza- 
foglalása után Cisneros kardinális elrendelte, hogy égessék el nyilvá- 
nosan a megmaradt muszlim könyveket. A katolikus spanyolok a kö- 
zépkor során, a nagy inkvizíciók idején sosem szüntek meg gyana- 
kodni arab írást látván, félve, hogy hamisság és sátáni varázslat áll a 
számukra érthetetlen írásokban. Ribera y Tarragó, a neves spanyol 
iszlám-kutató kutatásai során például feljegyezte azt, hogy talált egy 
régi arab kéziratos könyvet a valenciai egyetemi könyvtárban, amely- 
nek margóján az alábbi katalán jegyzet áll: , Ezt a könyvet én, Jaime 
Ferrán találtam, Laguar falujában, miután a mórok felmentek a he- 
gyekbe, és mivel arab betükkel írott a könyv, sosem találtam olyan 
személyt, aki el tudta volna olvasni. Félek, nehogy Mohamed Korán- 


56 BRENTJES, B.: Izmael fiai — Az arabok története és kultúrája. Kossuth, Budapest, 

ja legyen ez..." E nagy félelmet kiváltó mű egyébként egy ártatlan 
nyelvtankönyv volt. 


HÜ 


TU 


mit) 


EAK : 


a. house, ő Windom , Faghdad 
19. kép — A ,, Bölcsesség Háza" Bagdadban 


Találhatunk arra is példát, amikor egy-egy zűrzavaros, nyomorúságos 
időszakban az elkeseredett tömegek dühének esett áldozatul valamely 
könyvtár. Kairóban például a 12. század elején számos könyv azért 

semmisült meg, mert a fosztogatók a bőr könyvborítókból szandálo- 
kat csináltak maguknak, a könyvlapokat pedig — mint számukra ér- 
téktelen holmit — eltüzelték vagy a Nílusba dobálták." 

A korabeli szemtanúk leírásán kívül tehát általában csak igen ke- 
vés maradt az egykori fényes könyvtárakból. Néhány kivételes értékű 
és ritka szépségű könyv természetesen ma is megcsodálható a párizsi, 
Escorial-beli, kairói, fezi vagy egyéb könyvtárakban és múzeumok- 
ban. Néhány hírmondóként maradt példány mindössze, melyek gon- 
dolatban elröpítenek minket a középkori iszlám kulturális centrumai- 
ba. Ha csak igen töredékesen is, de bepillantást nyerhetünk az akkori 
gondolkodás, tudományos és kulturális élet kulisszái mögé. Az effajta 
vizsgálódások azonban nemcsak a muszlim világ megismeréséhez 
visznek közelebb. Az iszlám írásművészete, könyv- és könyvtártörté- 
nete tanulmányozása nagyon fontos az európai művelődéstörténet fel- 
tárása kapcsán is. A középkori Európa szellemi élete, a keresztény tu- 
dósok műveinek megértése ugyanis csak így lehet teljes. A 17. század- 
ban élt jeles erdélyi gondolkodónk, Apáczai Csere János — aki egyéb- 
ként a héber, görög és latin nyelv elsajátítása mellett negyedik idegen 
nyelvként fontosnak tartotta az arabot is — , néma mesterek"-nek ne- 
vezte a könyveket. Valószínűleg sok muszlim uralkodó, tudós, diák, 
könyvmásoló és fordító vélekedett hasonlóan, akik ezerszám készítet- 
ték és olvasták a különböző műveket a mecsetek vagy könyvtárak 
falai között. Sokan voltak, akik nappal és éjjel pergamen, papirusz 
vagy papír fölé görnyedve, végeláthatatlanul rótták a betük sorát, 
hogy a tudást megőrizzék és átmenekítsék az elkövetkezendő nemze- 
dékeknek. Ők tudták, hogy nincs nagyszerűbb tájék a földkerekségen, 
mint az írott szó csendes birodalma. 

7. Önellenőrző tesztkérdések 


1 egz Ő narzz ül száz, 
e 
tat EZÉ 


1. 


Mikor fejeződött be az iszlám szent könyve, a Korán végleges 
szövegváltozatának rögzítése? 


Mohamed életében, még a 7. században. 
Csak a 10. századra. 
A mongol hódítások 13. századi időszakában. 


2. Hol állt a Bölcsesség Háza? 


Bagdad 
Damaszkusz 
Córdoba 


3. Mi jellemző az arab írásra? 


Képírásjegyekből áll. 
Tökéletes betűírás. 
Betűk és mellékjelek rendszere. 


4. Mi volt az iszlámban a legfőbb íráshordozó anyag a 11. századtól? 


A papirusz 
A pergamen 
A papír 

5. Mit jelképezett a papír színe? 


Az írás készítőjének/készíttetőjének nemét, rangját, az írás témáját. 
Az írás megszületésének földrajzi helyszínét. 
Semmit, nem volt jelentősége annak, milyen színű a papír. 


6. Milyen forrásokból tudhatjuk, hogy a középkori iszlámban 
nagy érték volt a könyv. 


Adóösszeírásokból. 
Irodalmi művekből, képekről, tudományos művekből. 
Régészeti feltárások leleteiből. 


7. Ki volt az a világhírű orientalistánk, aki a 19-20. század fordulóján 
Kairóban a könyvárusokról is írt? 


Vámbéry Ádám 
Goldziher Ignác 
Kákosy Lajos 


8. Kiről kapta nevét a bagdadi Nizámijja könyvtár 
és tudományos központ? 


Egy kalifáról, aki támogatta. 
Alapítójáról, egy vezírről. 
Egy arab folyóról. 


9. Melyik híres könyvtárról írt életrajzában a jeles orvos, Avicenna? 
A bagdadi. 

A jatival. 

A bokharai. 


10. Hol működtek a leghíresebb muszlim 
másolóműhelyek al-Andalúszban? 


Córdoba, Sevilla, Granada, Toledo 
Cádiz, Ronda, Malaga 
Fuengirola, Tarifa, Alicante 

11. Mi jellemezte leginkább al-Hakám córdobai kalifa 
uralkodásának időszakát? 


Folyamatos háborúk, kaotikus társadalmi viszonyok. 
Tudományok, nevelésügy, könyvtárak bőkezű támogatása. 
Pazarlás, beszedett adók elherdálása. 


12. Hogyan segítették a könyvtárak fenntartói a 
középkori tudósokat, diákokat? 


Sehogyan. 
Osztöndíjakkal. 
A könyvtárakban ingyenes papír- és írószerrel, vízzel. 


13. Mi lett a sorsa a híres X. századi Córdobai könyvtárnak? 


A 11. században jórészt elégették, széthordták, 
kútba dobálták a könyvállományát. 

Leégett a 15. században. 

Ma is működik, de már Kairóban. 


159 


